趙廷俊毀淫祠詩以美之
作者：丘葵
朝代：宋

paragraphs: 風霆妙流行，日月互出沒。
鬼神本良能，一氣自伸屈。
南方有妖魂，緇衣而血食。
因訟默祈呼，桎梏脫頃刻。
逆迪曾靡分，唯事是凶譎。
吏有廷俊者，謂此非正直。
宜加以鈇钺，而焚其宮室。
予聞而壯之，作詩紀其實。
自從政教弛，刑禍衆所怵。
憑依以爲奸，白日成異物。
廷俊慎旃哉，剛方乃終吉。